**INFORMARE**

**IDENTIFICAREA ANIMALELOR**

**Termenele de identificare conform ORDIN nr. 40 din 29 aprilie 2010 privind aprobarea**[**Normei sanitare veterinare pentru implementarea procesului de identificare şi înregistrare a suinelor, ovinelor, caprinelor şi bovinelor**](https://idrept.ro/00132008.htm), sunt urmatoarele:

**a)**animalele din speciile bovine, în termen de până la **20 de zile de la naştere cu 2 crotalii auriculare simple** care conţin acelaşi cod unic de identificare a animalului;

**~~b)animalele din specia ovine şi caprine, în termen de până la 9 luni de la naştere;~~**

(2)Toate ovinele şi caprinele se identifică în mod obligatoriu odată cu mişcarea lor din exploataţia în care s-au născut ori, cel mai târziu, **la împlinirea vârstei de maximum 6 luni si se identifică cu o crotalie auriculară simplă şi o crotalie auriculară electronică** care conţin acelaşi cod unic de identificare a animalului.( *conform* ***ORDONANŢĂ DE URGENŢĂ nr. 23 din 24 martie 2010 privind identificarea şi înregistrarea suinelor; ovinelor; caprinelor şi ecvideelor, precum şi pentru modificarea şi completarea unor acte normative*)**

**c)**animalele din specia suine, în termen de până la 60 de zile de la naştere cu o singura crotalie auriculara simpla.

**(2)**Animalele sunt identificate, **obligatoriu**, înaintea mutării acestora în afara exploataţiei în care s-au născut, dacă aceasta are loc înaintea termenelor prevăzute mai sus.

(3)Animalul care **şi-a pierdut una** dintre crotalii, pentru speciile bovine, ovine, caprine, sau crotalia, în cazul animalelor din specia suine, i se aplică o crotalie duplicat, în cel mult 30 de zile de la înregistrarea evenimentului în Baza Naţională de Date.

(4)Animalul din specia bovine, ovine şi caprine care **şi-a pierdut ambele crotalii** şi pentru care, în urma unei anchete efectuate de medicul veterinar oficial, se face dovada identităţii i se aplică o crotalie duplicat în cel mult 30 de zile de la înregistrarea evenimentului în Baza Naţională de Date.

**COSTUL ACTIUNII DE IDENTIFICARE si INREGISTRARE:**

Identificarea şi înregistrarea bovinelor, suinelor, ovinelor, caprinelor din exploataţiile nonprofesionale **sunt în responsabilitatea deţinătorilor animalelor** şi **se realizează de către medicii veterinari de liberă practică împuterniciţi** de pe raza CSV de Asistenta, unde isi desfasoara activitatea proprietarul de animale.

Tarifele aferente serviciilor de identificare şi înregistrare a bovinelor, suinelor, ovinelor şi caprinelor **din exploataţiile nonprofesionale**, prestate de medicii veterinari de liberă practică împuterniciţi de către direcţiile sanitar-veterinare şi pentru siguranţa alimentelor judeţene, respectiv a municipiului Bucureşti, reprezintă **costul manoperei** de **identificare** şi **înregistrare** a animalelor, precum şi costul înregistrării **mişcărilor** şi **evenimentelor** intervenite cu privire la acestea şi al **corectării erorilor** apărute în baza naţională de date informatice pentru suinele, ovinele şi caprinele identificate şi înregistrate **si sunt suportate de la Bugetul ANSVSA.**

Costul manoperei de identificare şi înregistrarea a bovinelor, suinelor, ovinelor şi caprinelor **care au depăşit vârsta maximă prevăzută de legislaţia în vigoare pentru identificare şi înregistrare este suportat de către proprietarul acestora.**

**Costul crotaliilor auriculare este suportat de catre proprietarii de animale, indiferent de tipul de organizare ( exploatatie tip gospodaresc, exploatatie comerciala de tip A sau ferme)**

Contravaloarea **duplicatelor** crotaliilor auriculare pentru bovine, suine, ovine şi caprine, necesare pentru înlocuirea crotaliilor auriculare pierdute de la urechea animalelor, precum şi **plata manoperei** pentru aplicarea acestora **se suportă de către proprietarii animalelor.**

**SUPLIMENTAR :**

* Proprietarii exploataţiilor nonprofesionale de bovine, suine, ovine şi caprine pot solicita în scris direcţiilor sanitar-veterinare şi pentru siguranţa alimentelor judeţene, respectiv a municipiului Bucureşti să efectueze direct sau prin intermediul organizaţiilor profesionale ale crescătorilor de animale ai căror membri sunt, aprobate de către direcţiile respective, activitatea de identificare şi înregistrare a animalelor din exploataţiile proprii, dar solicitarea **atrage suportarea de către proprietari a costurilor aferente întregii activităţi de identificare şi înregistrare a animalelor, de înregistrare a mişcării şi a evenimentelor intervenite cu privire la aceste animale şi de corectare a erorilor**.
* Proprietarii exploataţiilor nonprofesionale de bovine, suine, caprine, ovine şi **sunt obligaţi să notifice permanent**, **în termenul de 7 zile** , prevăzut de normele sanitar-veterinare, medicului veterinar de liberă practică împuternicit sau organizaţiilor profesionale ale crescătorilor de animale aprobate, după caz, **informaţiile referitoare la mişcările şi evenimentele intervenite cu privire la animalele din exploataţia proprie**.
* Identificarea şi înregistrarea bovinelor, suinelor, ovinelor şi caprinelor din **exploataţiile comerciale se efectuează şi se suportă de către proprietarul acestora. Acestia devin** **u**tilizatorii Sistemului naţional de identificare şi înregistrare a animalelor si sunt responsabili de corectitudinea şi actualizarea datelor din baza naţională de date informatice cu privire la animalele identificate şi înregistrate de către aceştia.
* **La specia bovine, pe langa contravaloarea crotaliilor, proprietarii animalelor sunt obligati sa suporte si costul Pasaportului individual ( 5 lei), si daca este cazul a Pasaportului Duplicat ( 26 lei)-emise de catre DSVSA judetene.**
* De retinut ca proprietarii de animale pot achizitiona mijloacele oficiale de identificare, ce respectă criteriile tehnice stabilite de legislaţia comunitară şi naţională, de la **furnizori primari**, precum şi **de la organizaţia profesională a crescătorilor de** **animale** sau **de la medicul veterinar de liberă practică împuternicit**, ce au calitatea de furnizori secundari .

**BAZA LEGALA :**

**1.ORDIN nr. 40 din 29 aprilie 2010 privind aprobarea**[**Normei sanitare veterinare pentru implementarea procesului de identificare şi înregistrare a suinelor, ovinelor, caprinelor şi bovinelor**](https://idrept.ro/00132008.htm)

**2. ORDONANŢĂ DE URGENŢĂ nr. 23 din 24 martie 2010 privind identificarea şi înregistrarea suinelor; ovinelor; caprinelor şi ecvideelor, precum şi pentru modificarea şi completarea unor acte normative**

**3.Ordonanţa de urgenţă a Guvernului nr.**[**113/2002**](https://idrept.ro/00057720.htm) **privind identificarea şi înregistrarea bovinelor în România, publicată în Monitorul Oficial al României, Partea I, nr. 708 din 27 septembrie 2002, cu modificarile si completarile in vigoare.**

**4. Ordinul nr 39 din 28 aprilie 2010, pentru aprobarea cerintelor tehnice care trebuie indeplinite de mijloacele oficiale de identificare a bovinelor, suinelor si caprinelor, precum si pentru stabilirea conditiilor de aprobare a acestora pe teritoriul Romăniei.**